open-index/open-wikipedia-markdown huggingface dataset:
Dotter

**Dotter** er kvinneleg avkom, ei jente eller kvinne i høve til foreldra sine. Det svarer til son for menn. Nemninga blir òg brukt analogisk i fleire felt, for å visa tilhøve mellom grupper eller bestanddelar (til dømes dottercelle og dotterselskap).

I patriarkalske samfunn har ofte døtrer ulike eller mindre familierettar enn søner. I fleire førindustrialiserte samfunn, og nokre eksisterande samfunn, kan ein familie ofte føretrekka å få søner framfor døtrer, og nokre stader har ein derfor utført spedbarnsdrap på jenter. 

## Etymologi
Ordet «dotter» er nærskyldt med norrønt *dóttir*. Bokmål «datter» er truleg eit lånord frå dansk. Den norrøne forma er avleidd av germansk **duhtér*, igjen frå indoeuropeisk **dhughəter-*.

## Kjelder


**Denne artikkelen bygger på «[[:nb:Datter|Datter]]» frå ,  den 29. juni 2020.*
Edward Dicey

**Edward James Stephen Dicey** () var ein engelsk skribent. Han var bror av juristen Albert Venn Dicey.

Dicey skreiv flittig politiske artiklar til dei store avisene. Han var lenge medarbeidar i Daily Telegraph, som han var spesialkorrespondent for i fleire land. Nokre månader i 1870 var han redaktør for Daily News og 1870—1889 utgjevar av Observer. Blant dei større verka hans *Cavour, a memoir* (1861), *Rome* *in 1860* (same år),*[[Den dansk-tyske krigen|The Schleswig-Holstein war]]* (1864), *England and Egypt* (1884), *[[Bulgaria]]*, the peasant state (1895) og *The story of the [[Khediv|khedivate]]* (1902). Dicey var særleg rekna som ein autoritet på politiske tilhøve i Egypt.

## Kjelder

**Denne artikkelen bygger på «[[:sv:Edward Dicey|Edward Dicey]]» frå ,  den 29. juni 2020.* 
*** oppgav desse kjeldene:* 
*** 
***
Peter Lemer

**Peter Naphtali Lemer** () er ein engelsk jazzmisikar. Han arbeidde med Pete Lemer Quintet, Spontaneous Music Ensemble, Annette Peacock, Harry Beckett, Gilgamesh, Baker Gurvitz Army, Seventh Wave, Harry Beckett's Joy Unlimited, Pierre Moerlen's Gong, Mike Oldfield, In Cahoots og Miller/Baker/Lemer. 

## Kjelder

**Denne artikkelen bygger på «[[:en:Peter Lemer|Peter Lemer]]» frå ,  den 29. juni 2020.* 
*** oppgav desse kjeldene:*
Friby

**Friby** kan vise til
*Fri keisarby,  ein by direkte underlagt keisaren i Det tysk-romerske riket
*Fribyen Krakow, 1815–1846, i noverande Polen
*Fristaden Danzig, namnet på to tidlegare bystatar i noverande Gdańsk i Polen
*Fribyar for forfattarar og kulturarbeidarar, deriblant den første i Noreg, Stavanger
*Fristaden Christiania i København i Danmark
Skoltegrunnskaien

**Skoltegrunnskaien** er ein offentleg utstikkarkai som ligg mellom Festningskaien og Bontelabo i Bergen hamn.

## Historie
Flo og fjøre i Bergen er berre pluss/minus ein halv meter, men ved sterk nordavind og springflo kan sjøen gå langt høgare. I 1570 stod vatnet så høgt at ein ikkje kunne gå på Torget. Vidare oppstod stor skade på mjøl og malt i buene på Stranden, og på fisken som var lagra på Bryggen. I 1589 vart det innhenta løyvet frå kongen til å anleggja eit bolverk som bølgjebrytar frå Nordnes til Borneskjær utanfor Tollboden, men dette vart aldri realisert. I desember 1674 var nordveststormen så sterk at skip som låg for anker, dels dreiv inn til Torget og dels vart slått mot buene på Stranden, så både fartøy og buer vart øydelagde - medan eit hus i Dreggen bles på sjøen og drev innover Vågen med folk i. Eit lite fyrtårn kom opp på Nordnes i 1839. Lindesnes hadde fått det første fyret i landet i 1655, medan det lenge var mogleg for skip som kom Bergen i mørke, å forfeile Vågen.

Planen om ein bølgjebrytar vart verkeleggjord i åra 1863–1868 med ein 100 meter lang og sju meter brei molo med fortøyingsringar på begge sider, kalla «Moljen», avløyst av Skoltegrunnskaien under første verdskrigen. På austsida av moloen vart det i 1867 oppført eit ni meter høgt fyrtårn av støypejern.

I 1909 målbar havnestyret ideen om ein stor utstikkar ved Festningskaien. Sjølv om denne Skoltegrunnsutstikkaren ikkje var med i hamneplanen av 1903, vart forslaget vedteke i bystyret i 1910.

Hamneingeniørvesenet byrja kaibyggearbeidet på den ytre halvdelen av utstikkaren. Dette måtte gjerast før den gamle moloen kunne rivast, for å unngå at Vågen vart liggjande uverna. Til arbeidet måtte det mykje fyllmasse til, skaffa frå utsprengninga av tunnelen for Fløybanen. Det vart lagt ein transportviadukt for skinnegåande trallar til Torget. Deretter vart massane overført til lekterar, og kaimurar vart bygde høge som 3-4 etasjars hus.

Skoltegrunnsutstikkaren stod ferdig i 1917; han var 335 meter lang og 40 meter brei. Heile anlegget med vareskur, kranar og kaispor stod ferdig i 1921. Bygginga av utstikkaren var ein komplisert og stor arbeidsoperasjon, og den største, dyraste og mest tidkrevande i historie til hamnevesenet til då.

I åra 1956-1958 og i 1964 vart kaia utvida og eit nytt ekspedisjonsbygg reist. I 2005 var den samla effektive kailengde 664 meter, og han var hovudkai for passasjertrafikk i utanriksfart. Skolten er i dag avstengt område, underlagt ISPS-regelverket (*International Ship and Port Facility Security Code*), ein internasjonal standard meint å førebyggja terror og sabotasje.

## Kjelder

**Denne artikkelen bygger på «[[:nb:Skoltegrunnskaien|Skoltegrunnskaien]]» frå ,  den 28. juni 2020.*  

## Bakgrunnsstoff

* Bergen og Omland Havnevesen
* Skoltegrunnsutstikkeren - oppslagsverket oVe, artikkel av Ragnhild Botheim, Bergen Byarkiv.
* Bergen byleksikon på nett, om Skoltegrunnskaien
* Bergen Byarkiv
Michael Riesman

**Michael Riesman** () er ein komponist, dirigent, klaverspelar og plateprodusent, mest kjend som musikalsk leiar i Philip Glass Ensemble og dirigent for nesten all filmusikken til Glass.

Som dirigent har han arbeidd med orkester som New York Philharmonic og Los Angeles Philharmonic, og har blitt nominert til Grammyprisen to gonger, for *«The Photographer»* og *«Kundun»*. Som solopianist har han òg spelt med Chicago og Milwaukee Symphony Orchestra, blant fleire.

Han har gjeve ut tre album med musikk for solopiano. Alle er arrangement av filmmusikk av Glass. 

## Diskografi

## Kjelder

**Denne artikkelen bygger på «[[:en:Michael Riesman|Michael Riesman]]» frå ,  den 29. juni 2020.* 
*** oppgav desse kjeldene:*
QE2

***QE2***  er det sjette studioalbumet til Mike Oldfield, gjeve ut i 1980 på Virgin Records. Albumet er kalla opp etter cruiseskipet RMS «Queen Elizabeth 2».

ALbumet inneheld både originale Oldfield-komposisjonar og to coverversjonar («Arrival» av ABBA og «Wonderful Land» av The Shadows).

Sjølv om albumet nådde 11. plassen på den tyske albumlista, vart albumet det bestseljande albumet i Tyskland i 1981.

## Info
Det lengste sporet på albumet er «Taurus I» på 10 minutt og tittelsporet, «QE2», på sju minutt. Nokre år seinare svarte The Shadows på Oldfield sin versjon av «Wonderful Land» med å spele inn ein versjon av Oldfield sin «Moonlight Shadow». Coversongane vart gjevne ut som singlar.

Albumet var det første Oldfield spelte inn med Maggie Reilly på vokal. Somme av spora på albumet inneheld vokal sungen gjennom ein vocoder. «Conflict» har eit utdrag frå J.S. Bach sitt «Badinerie» (den siste delen av Bach sin *[[Orkestersuitar av Bach|Orkestersuite nr. 2 i b-moll]]*). Teksten for «Celt» vart skriven av Tim Cross.

«Molly» vart skriven for dottera hans, Molly Oldfield, som seinare spelte klaverinstrument på *[[The Songs of Distant Earth av Mike Oldfield|The Songs of Distant Earth]]* og var ein del av prosjektet *[[Songs for Survival]]*.

Oldfield marknadsførte albumet med den europeiske Adventure-turneen frå mars til august 1981. 

Albumet og tittelsporet var kalla opp etter det då 11 år gamle cruiseskipet til Cunard Line, RMS «Queen Elizabeth 2». Plateomslaget verkar å vere eit nærbilete av sida på skipet, med Plimsoll Line i nedre venstre hjørne. 

## Innhald

## Nyutgjeving
Albumet kom ut på ny på Mercury Records den 30. juli 2012. 

Den første plata inneheld originalplata med bonussongar, og den andre plata (som kom med luksusutgåva) er eit konsertopptak spelt inn på tida då albumet kom ut. Konserten vart spelt inn i april 1981 i Essen i Tyskland under turneen til Oldfield det året. 

## Medverkande
* Mike Oldfield – akustisk gitar, afrikanske trommer, banjo, bassgitar, keltisk harpe, trommemaskin, elektrisk gitar, mandolin, marimba, perkusjon, piano, rytmepinne, spansk gitar, synthesizer, pauker, vibrafon, vocoder og vokal
* English Chorale – vokal
* Guy Barker – trompet
* Phil Collins – trommer
* Tim Cross – piano, synthesizer
* Raul D'Olivera – trompet
* Mike Frye – afrikanske trommer, vocoder, trommer, pauker, hi-hat
* David Hentschel – synthesizer, trommer, vokal, horn arrangement
* Paul Nieman – trombone
* Morris Pert – trommer
* Maggie Reilly – vokal
* Dick Studt – strykarar
* Philip Todd – tenorsaksofon
* Strykarar og kor arrangert av David Bedford

;Teknisk
* Simon Johnston – assisterande lydteknikar
* Peter Greenslade – assisterande lydteknikar
* Richard Barrie – teknisk rådgjevar

## Salslister

## Salstrofé

## Kjelder

**Denne artikkelen bygger på «[[:en:QE2 (album)|QE2 (album)]]» frå ,  den 29. juni 2020.* 
*** oppgav desse kjeldene:*
Sheba av Mike Oldfield

«**Sheba**» er ein song av Mike Oldfield, gjeven ut i 1980 på albumet *[[QE2]]*. I mange land vart The Shadows-songen, «Wonderful Land», gjeven ut på singel med «Sheba» som B-side, medan somme land snudde om på dei to sidene. 

«Sheba» er sungen av Maggie Reilly, og trommene vert spelte av Phil Collins. Oldfield spelar alle dei andre instrumenta. «Sheba» har ingen tekst, men berre vokalisering. 

«Wonderful Land» er ein instrumental. 

## Innhald
# «Sheba» – 3:33
# «Wonderful Land» (edit) – 2:50

## Kjelder

**Denne artikkelen bygger på «[[:en:Sheba (song)|Sheba (song)]]» frå ,  den 29. juni 2020.*
Wonderful Land

«**Wonderful Land**» er ein instrumental skriven av Jerry Lordan og spelt inn og gjeven ut på singel av The Shadows i 1962. Instrumentalen låg på toppen av den britiske singellista i åtte veker.

Lordan hadde tidlegare skrive den særs populære «Apache» for The Shadows i 1960, og «Wonderful Land» vart spelt inn i mai 1961 av den originale besetninga til The Shadows med Hank Marvin, Bruce Welch, Jet Harris og Tony Meehan. Strykarane vart lagt til seinare av produsenten Norrie Paramor. Då songen kom ut hadde Tony Meehan slutta i gruppa og vart blitt erstatta av Brian Bennett, som var medlåtskrivar på B-sida, «Stars Fell on Stockton». Gruppa var i ein overgangsperiode, og då songen låg på toppen av lista hadde Jet Harris slutta og blitt erstatta av Brian Locking.

## Salslister
Instrumentalen vart gjeven ut i februar 1962 og nådde toppen av den britiske singellista, der han låg dei neste åtte vekene, noko berre The Archies, Shadows & Elvis Presley klarte gjennom heile 1960-åra - inkludert alle singlane The Beatles hadde på toppen av lista. Songen kom òg i USA på Atlantic Records, men gjekk ikkje inn på ''Billboard'' Top 100.

## Andre versjonar
«Wonderful Land» er blitt spelt av mange andre artistar, som Mike Oldfield, Mark Knopfler og Tony Iommi. Iommi sin versjon kom ut på *[[Twang!|Twang!: A Tribute to Hank Marvin & the Shadows]]*.

### Mike Oldfield-versjonen

Den engelske musikaren Mike Oldfield spelte inn «Wonderful Land» i 1980 på albumet *[[QE2]]*. Versjonen hans kom ut på singel med «Sheba» som B-side i somme land, medan sidene på singelen i andre land var snudd. The Shadows spelte seinare inn Oldfield-songen «Moonlight Shadow».

I musikkvideoen til «Wonderful Land» spelar Oldfield ei rekkje forskjellige instrument, mellom fiolin. 

### Hank Marvin- og Mark Knopfler-versjonen
Dei to gitaristane Hank Marvin (frå The Shadows) og Mark Knopfler (frå Dire Straits) spelte inn ein versjon av «Wonderful Land» i 1993 på albumet *Heartbeat*, produsert av Jeff Lynne.

## Kjelder

**Denne artikkelen bygger på «[[:en:Wonderful Land|Wonderful Land]]» frå ,  den 29. juni 2020.* 
*** oppgav desse kjeldene:*
Guy Barker

**Guy Jeffrey Barker** () er ein engelsk jazztrompetist og komponist.

I 1980-åra byrja Barker å spele med John Dankworth, Gil Evans, Lena Horne og Bobby Watson.

Barker var medlem av kvintetten til Clark Tracey frå 1984 til 1992. Som sidemann har han òg spelt med Ornette Coleman, Carla Bley, Georgie Fame, James Carter, Mike Westbrook, Frank Sinatra, Colin Towns, Natalie Merchant, ABC, The The, Haircut One Hundred, Erasure, Chris Botti, Wham!, Kajagoogoo, The Housemartins, Matt Bianco, Alphaville, The Style Council, The Moody Blues, Sting, Bucks Fizz, Mike Oldfield, Cleo Laine, Acoustic Alchemy, XTC og Stan Tracey.

## Diskografi
*1991: *Isn't It?*
*1994: *[[Into the Blue av Guy Barker|Into the Blue]]*
*1996: *Timeswing*
*1998: *What Love Is*
*2001: *[[Soundtrack av Guy Barker|Soundtrack]]*
*2007: *The Amadeus Project*
**Med [[Mike Westbrook]]**
**[[The Cortège av Mike Westbrook|The Cortège]]* (Original Records, 1982)

## Kjelder

**Denne artikkelen bygger på «[[:en:Guy Barker|Guy Barker]]» frå ,  den 29. juni 2020.* 
*** oppgav desse kjeldene:*
David Hentschel

**David Hentschel** () er ein engelsk lydteknikar, filmmusikkomponist og plateprodusent. Han var lydteknikar på George Harrison sitt *[[All Things Must Pass]]* og Elton John sitt *[[Goodbye Yellow Brick Road]]*, og har arbeidd med artistar som Genesis, Tony Banks, Ringo Starr, Queen, Nazareth, Marti Webb, Andy Summers, Mike Oldfield, Renaissance, Peter Hammill og Ronnie Caryl.

## Diskografi
* 1975 – *Startling Music* – med Phil Collins på trommer og perkusjon, David Cole på trommer, Ronnie Caryl på akustisk og elektrisk gitar, Jack D. Glenliver og Richard Starkey på Finger Clicks og David Hentschel på piano og klaverinstrument. 
* 1983 : *Educating Rita* - filmmusikk

## Kjelder

**Denne artikkelen bygger på «[[:en:David Hentschel|David Hentschel]]» frå ,  den 29. juni 2020.* 
*** oppgav desse kjeldene:*

## Bakgrunnsstoff
*Offisiell nettstad
*
Maggie Reilly

**Maggie Reilly** () er ein skotsk songar, mest kjend for samarbeidet med musikaren Mike Oldfield. Ho song solovokal på Oldfield-songane «Family Man», «Moonlight Shadow», «To France» og «Foreign Affair», som alle vart store hittar tidleg i 1980-åra. 

Reilly vart først kjend som medlem av soulbandet Cado Belle i 1970-åra, og gav ut eit album med dei i 1976.

I 1992 gav ho ut det første soloalbumet sitt, *[[Echoes av Maggie Reilly|Echoes]]*, med singlane «Everytime We Touch», «Tears in the Rain» og «Wait» var dei mest suksessrike. Ho har sidan gjeve ut ei rekkje soloalbum. 

Ho har òg arbeidd med andre artistar, som Mike Batt, Jack Bruce, Dave Greenfield & Jean-Jacques Burnel, Nick Mason & Rick Fenn, Michael Cretu, Lesiëm, Ralph McTell, Simon Nicol frå Fairport Convention, Stefan Zauner frå Münchener Freiheit, Runrig, The Sisters of Mercy og Smokie. 

## Diskografi

### Soloalbum
* *[[Echoes av Maggie Reilly|Echoes]]* (1992)
* *Midnight Sun* (1993)
* *Elena* (1996)
* *All the Mixes* (1996) (som M.R.)
* *The Best of Maggie Reilly, There and Back Again* (1998)
* *Starcrossed* (2000)
* *Save It for a Rainy Day* (2002)
* *Rowan* (2006)
* *Looking Back, Moving Forward* (2009)
* *Heaven Sent* (2013)
* *Starfields* (2019)

### Solosinglar

### Samarbeid med Mike Oldfield
* *[[QE2]]* (1980)
* *[[Five Miles Out]]* (1982)
* *[[Crises av Mike Oldfield|Crises]]* (1983)
* *[[Discovery av Mike Oldfield|Discovery]]* (1984)
* *[[The Complete Mike Oldfield|The Complete]]* (1985)
* *[[Earth Moving]]* (1989)
* *[[Elements – The Best of Mike Oldfield]]* (1993)
* ** (1997)

### Samarbeid med andre artistar
* Cado Belle – *Cado Belle* (1976)
* Jim Wilkie – *The Waxer* (1979)
* Doll by Doll – *Grand Passion* (1982)
* Dave Greenfield & J.J. Burnel – *Fire & Water* (1983)
* Peter Blegvad – *Naked Shakespeare* (1983)
* Nick Mason & Rick Fenn – *[[Profiles av Nick Mason og Rick Fenn|Profiles]]* (1985)
* Flairck – *Sleight of Hand* (1986)
* Mike Batt – *The Hunting of the Snark* (1986)
* Jack Bruce – *Willpower* (1989)
* The Sisters of Mercy – *[[Vision Thing]]* (1990)
* Flairck – *Sleight of Hand* (1986)
* Jack Bruce – *Somethin' Else* (1992)
* Jack Bruce – *Cities of the Heart* (1993)
* The Lenny MacDowell Project – *Lost Paradise* (1993)
* Artists For Nature – *Earthrise, The Rainforest Album* (1994)
* Colm Wilkinson – *Stage Heroes* (1994)
* Juliane Werding – *Du Schaffst Es* (1994)
* Juliane Werding and Viktor Lazlo – *Engel Wie Du* (1994)
* Jack Bruce – *The Collectors Edition* (1996)
* Jack Bruce – *Sitting on top of the World* (1997)
* Simon Nicol – *Before Your Time / Consonant Please Carol* (1998)
* Smokie – *[[Wild Horses – The Nashville Album]]* (1998)
* Smokie – *Our Swedish Collection* (1999)
* Lesiëm – *Times* (2003) / *Auracle* (2004)
* XII Alfonso – *Charles Darwin* (2012)

## Kjelder

**Denne artikkelen bygger på «[[:en:Maggie Reilly|Maggie Reilly]]» frå ,  den 29. juni 2020.* 
*** oppgav desse kjeldene:*

## Bakgrunnsstoff
*
Cheddar i Somerset

**Cheddar** er ein stor landsby og ein civil parish i distriktet Sedgemoor i det engelske grevskapet Somerset i England. Landsbyen ligg på den sørlege kanten av Mendip Hills, 14 kilometer nordvest for Wells. Civil parishet inkluderer òg landsbyane Nyland og Bradley Cross. Cheddar som har sitt ege *parish council*, hadde 5 755 innbyggarar i 2011 og eit areal på 34,77 kvadratkilometer (8592 acre eller 3477 hektar).

Gjelet Cheddar Gorge ligg nord for landsbyen og omfattar fleire grotter, mellom anna Gough's Cave. Gjelet har vore sentralt for lokal folkesetnad sidan yngre steinalder, og omfattar mellom anna eit angelsaksisk slott. Gjelet har eit temperert klima og eit unikt geologisk og biologisk miljø med fleire offisiell Sites of Special Scientific Interest. Det finst også fleire historiske steinbrot for kalkstein her. 

Namnet «Cheddar» kjem frå gammalengelsk *ceodor*, som tyder 'djup mørk hole' eller 'lomme'. Landsbyen har gjeve namn til ostetypen cheddar. Han har også vore eit senter for jordbærdyrking. Denne avlinga blei tidlegare frakta med Cheddar Valley-linja, ei jernbanelinje som blei stengd seint på 1960-talet og no er ein sykkelsti. I dag er landsbyen ein turistattraksjon med fleire senter for vitjande, mellm anna Cheddar Show Caves Museum.

## Kjelder


**Denne artikkelen bygger på «[[:sv:Cheddar, England|Cheddar, England]]» frå ,  den 29. juni 2020.* 
*** oppgav desse kjeldene:* 
***Cheddar, Somerset, 2016-08-30

**Denne artikkelen bygger på «[[:en:Cheddar, Somerset|Cheddar, Somerset]]» frå ,  den 30. juni 2020.*  

## Bakgrunnsstoff

*
Albert Venn Dicey

**Albert Venn Dicey** () var ein britisk jurist. Han var bror av skribenten Edward Dicey.

Dicey blei advokat i 1863, og blei utnemnd til *[[Queen's Counsel]]* 1890. Han var professor i Oxford 1882–1909.  Hovudinteressene hans var statsrett og internasjonal rett. Dei best kjende verka hans er *The privy council*, *Introduction to the study of the law of the constitution* og dessutan *A digest of the law of England with reference to the conflict of laws*.

## Kjelder

**Denne artikkelen bygger på «[[:nb:Albert Venn Dicey|Albert Venn Dicey]]» frå ,  den 29. juni 2020.* 
*** oppgav desse kjeldene:* 
*** *Svensk uppslagsbok*. Malmö 1931.
Lise Davidsen

**Lise Davidsen** () er ein norsk operasongar. Ho er frå tidlegare Stokke kommune i Vestfold.

## Utdanning
Davidsen har ein bachelor-grad frå Griegakademiet i Bergen. Deretter studerte ho hjå Susanna Eken ved Det Kongelige Operaakademi i København. I avgangsåret 2014 var ho ein av solistane ved Konserten til det Kongelege Danske Musikkonservatorium med Berlinfilharmonien.

## Kunstnarisk virke
På ein konsert i Oslo Konserthus 8. februar 2018 mottok Davidsen Sibeliusprisen for 2018 frå Sibelius-selskapet i Noreg. Sibeliusselskapet skreiv i samband med utdelinga at dei ønska å gje prisen for 2018 til «en representant for den yngre garden av fremadstormende musikere i Norge.»

## Prisar og utmerkingar
I 2017 blei Davidsen nominert til Nordisk råds musikkpris, som ein av to kandidatar frå Noreg. 

Davidsen har elles vunne ei rekkje prisar og songkonkurransar i inn- og utland:

* 2015: Førsteprisen i Dronning Sonjas Internasjonale Musikkonkurranse
* 2015: Førsteprisen, publikumsprisen og Birgit Nilsson-prisen i Operalia, Plácido Domingos internasjonale konkurranse for operasangere i London
* 2015: Andreprisen, publikumsprisen og den internasjonale medieprisen i konkurransen Der Internationale Hans Gabor Belvedere Gesangswettbewerb (Belvederekonkurransen) i Wien.
* 2015: Kirsten Flagstads pris
* 2014: Mottakar av stipend fra Léonie Sonnings Musikfond
* 2018: Sibeliusprisen, utdelt 8. februar 2018
* 2018: Gramophone Magazine Award: Young Artist of the Year
* 2019: Nominert til Spellemannprisen 2018 i klassen årets gjennombrudd & Gramo-stipend

## Referansar


**Denne artikkelen bygger på «[[:nb:Lise Davidsen|Lise Davidsen]]» frå ,  den 29. juni 2020.*  
 
## Bakgrunnsstoff

* Offisiell nettstad
Marie Kondo

**Marie Kondo** (japansk 近藤 麻 理 恵  *Kondo Marie*; ) er ein japansk rydde- og organiseringskonsulent.  Ho har skrive fleire bøker om rydding og organisering, som har selt meir enn 8,4 millionar eksemplar til saman og er blitt omsett frå japansk til meir enn 40 språk.

Då ho var 18 år gammal fekk Kondo ein deltidsjobb som miko (ung kvinneleg hjelpar) ved eit shintotempel. På universitetet Tōkyō Joshi Daigaku (offisielt engelsk namn *Tokyo Woman’s Christian University*) studerte ho sosiologi og skrev ei avhandling om rydding. Då ho var 19 år gammal fekk ho tilbod frå vener om å rydda for dei mot betaling. Ryddemetoden hennar er kjend som «Konmari-metoden».

Marie Kondo sertifiserer ryddekonsulentar i 23 land, frå Europa og Nord- og Sør-Amerika til Australia og Midt-Austen.

## Prisar og utmerkingar
Ho blei oppført som ei av dei 100 meste innverknadsrike personane i verda av *[[Bladet Time|Time Magazine]]* i 2015.

## Kjelder


**Denne artikkelen bygger på «[[:nb:Marie Kondo|Marie Kondo]]» frå ,  den 29. juni 2020.*
Family Man av Mike Oldfield

«**Family Man**» er ein poprocksong skriven av Mike Oldfield, Tim Cross, Rick Fenn, Mike Frye, Morris Pert og Maggie Reilly. Han vart ein hit i 1982 for Mike Oldfield med Maggie Reilly som vokalist. Hall & Oates fekk suksess med songen eit år seinare. I 2009 spelte Maggie Reilly inn ein annan versjon av songen for soloalbumet hennar, *Looking Back Moving Forward*.

## Mike Oldfield-versjonen
Songen vart først spelt inn og gjeven ut på singel av Mike Oldfield i 1982 på Virgin Records. Singelen var henta frå albumet *[[Five Miles Out]]*, med vokal av Maggie Reilly.

### Salslister

## Hall & Oates-versjonen

Den amerikanske duoenHall & Oates spelte inn «Family Man» for albumet *[[H2O av Hall & Oates|H<sub>2</sub>O]]* og gav han ut på singel. Denne nådde sjetteplassen på US Hot 100 i juni 1983. Versjonen deira av songen har noko anna tekst.

### Salslister

## Kjelder

**Denne artikkelen bygger på «[[:en:Family Man (Mike Oldfield song)|Family Man (Mike Oldfield song)]]» frå ,  den 29. juni 2020.* 
*** oppgav desse kjeldene:*

## Bakgrunnsstoff
*
Songen Five Miles Out

«**Five Miles Out**» er ein song av den engelske musikaren Mike Oldfield, gjeve ut i 1982 på Virgin Records. Han er henta frå albumet *[[Five Miles Out]]* og vert sungen av Maggie Reilly, i tillegg til at Oldfield òg syng litt sjølv.

B-sida er eit konsertopptak av «Punkadiddle», som vart spelt inn under turneen til Oldfield i 1980. 

## Innhald
# «Five Miles Out» – 4:18
# «Live Punkadiddle» – 5:35

## Salslister

## Kjelder

**Denne artikkelen bygger på «[[:en:Songen Five Miles Out|Songen Five Miles Out]]» frå ,  den 29. juni 2020.* 
*** oppgav desse kjeldene:*
Rick Fenn

**Richard Fenn** () er ein engelsk rockegitarist. Han er mest kjend som medlem av bandet 10cc sidan 1976. Han har òg samarbeidd med Mike Oldfield, Rick Wakeman, Hollies-songaren Peter Howarth og Pink Floyd-trommeslagaren Nick Mason.

## Diskografi

### Med Mason + Fenn
:*[[Profiles]]* &ndash; 1985
:*Life Could Be a Dream* &ndash; 1986 (filmmusikk) 
:*[[White of the Eye (film)#Filmmusikk|White of the Eye]]* &ndash; 1987 (filmmusikk)
:*[[filmen Body Contact|Body Contact]]* &ndash; 1987 (filmmusikk)
:*[[Tank Malling#Filmmusikk|Tank Malling]]* &ndash; 1989 (filmmusikk)

### Med 10cc

:*[[Live and Let Live av 10cc|Live and Let Live]]* &ndash; 1977
:*[[Bloody Tourists]]* &ndash; 1978
:*[[Look Hear?]]* &ndash; 1980
:*[[Ten Out of 10]]* &ndash; 1981
:*[[Windows in the Jungle]]* &ndash; 1983
:*[[Alive av 10cc|Alive]]* &ndash; 1993
:*[[Mirror Mirror (10cc album)|Mirror Mirror]]* &ndash; 1995
:*Clever Clogs* &ndash; 2008

### Med Eric Stewart

:*Girls* &ndash; 1980
:*Frooty Rooties* &ndash; 1982

### Med Graham Gouldman

:*[[Animalympics av Graham Gouldman|Animalympics]]* (1980)
:*[[And Another Thing... av Graham Gouldman|And Another Thing...]]* (2000) 
:*Love and Work* (2012)

### Med Agnetha Fältskog

:*[[Eyes of a Woman]]* &ndash; 1985

### Med Peter Howarth

:*Robin Prince of Sherwood* &ndash; 1992
:*Androcles and the Lion* &ndash; 1995
:*Circle of Four* &ndash; 1995

### Med Mike Oldfield

:*[[QE2]]* &ndash; 1980
:*[[Live at Montreux 1981]]* &ndash; 1981
:*[[Five Miles Out]]* &ndash; 1982
:*[[Crises av Mike Oldfield|Crises]]* &ndash; 1983
:*[[Islands av Mike Oldfield|Islands]]* &ndash; 1987

### Med Rick Wakeman

:*[[filmen Crimes of Passion (1984)|Crimes of Passion]]* (filmmusikk) &ndash; 1984
:*[[Silent Nights]]* &ndash; 1985
:*[[Live at Hammersmith av Rick Wakeman|Live at Hammersmith]]* &ndash; 1985

### Med Sniff 'n' the Tears
:*Love Action* &ndash; 1981

### Med Michael Mantler

:*Live* &ndash; 1987 – med Jack Bruce og Nick Mason
:*Many Have No Speech* &ndash; (Watt/ECM) — med Jack Bruce Marianne Faithfull, Robert Wyatt
:*The Watt Works Family Album* &ndash; : (WATT/ECM) —
:*[[Folly Seeing All This]]* &ndash; 1993: (ECM) —

### Med Peter Green
:*Blues for Dhyana* &ndash; 1998
:*The Clown* &ndash; 2001

### Med Tanita Tikaram

:*The Cappucino Songs* &ndash; 1998

### Med Wax

:*Live in Concert 1987* &ndash; 2019

## Kjelder

**Denne artikkelen bygger på «[[:en:Rick Fenn|Rick Fenn]]» frå ,  den 29. juni 2020.* 
*** oppgav desse kjeldene:*
Martyn Ford

**Martyn Ford** () er ein engelsk musikar, dirigent og musikarrangør som er mest kjend for orkesterbidraga sine til rockealbum i 1970- og 1980-åra. 

Ford var klassisk opplært og studerte valthorn ved Royal Academy of Music. Her skipa han sitt eige orkester, som debuterte i Royal Albert Hall nokre månader etter han var ferdig med eksamen. Han fann så arbeid som arrangør og dirigent for artistar som Caravan, Bryan Ferry, Ginger Baker, Johnny Nash, Three Man Army, Japan og Elton John, i tillegg til filmen *[[filmen Tommy (1975)|Tommy]]*. Han spelte òg horn for Spencer Davis Group tidleg på tiåret. Han samarbeidd med Andrew Lloyd Webber og Tim Rice om å laga den første albumutgåva av  *[[Jesus Christ Superstar]]*.

Med sitt eige Martyn Ford Orchestra spelte han inn albumet *Smoovin* i 1976 med Mike Moran, Ann Odell, Simon Phillips, Morris Pert, John Gustafson og Mel Collins. Dei fekk hitten «Let Your Body Go Downtown», som nådde 38. plassen på den britiske singellista i 1977. 

I 1980-åra arbeidde han mellom andre med Kate Bush, Phil Collins og Dave Davies.

## Kjelder

**Denne artikkelen bygger på «[[:en:Martyn Ford|Martyn Ford]]» frå ,  den 29. juni 2020.* 
*** oppgav desse kjeldene:*

 

## Bakgrunnsstoff
* Offisiell nettstad
Martina Strutz

**Martina Strutz** () er ein tysk tidlegare friidrettsutøvar frå Schwerin i Mecklenburg som tevla i stavhopping. Ho vann sølvmedaljen i øvinga både ved verdsmeisterskapen 2011 og europameisterskapen 2012.

## Karriere
Strutz tangerte sitt personbeste på 4,50 m og vart nummer fem då ho deltok i europameisterskapen 2006. Ho forbetra den personlege rekorden til 4,52 m i 2008, men den store framgangen kom i 2011-sesongen. Den 12. juli sette ho tysk rekord med 4,78 meter i eit stemne i Karlsruhe. Deretter vart ho tysk meister i Kassel med eit hopp på 4,65 m, framom Silke Spiegelburg. Under verdsmeisterskapen i Daegu den 30. august 2011 svinga Strutz seg over 4,80 m, dermed vann ho sølv og forbetra landsrekorden.

Ved europameisterskapen i Helsinki 30. juni 2012 sikra Strutz seg ein ny sølvmedalje i stavhopp ved å gå over 4,60 m i andre forsøk. Under dei olympiske leikane i London same året enda ho på femteplassen. I 2013 vann Strutz stavtevlinga i den tyske meisterskapen for andre gong og i 2016 for tredje gong.

Våren 2017 vart Strutz skulderskadd i ei trafikkulukke og kom ikkje tilbake på same nivå i 2018.

### Medaljar og plasseringar i internasjonale meisterskap
*EM 2006 i Göteborg: Nr 5 – 4,50 m
*VM 2011 i Daegu: Sølvmedalje – 4,80 m, bakom Fabiana Murer (4,85 m)
*EM 2012 i Helsinki: Sølvmedalje – 4,60 m, bakom Jiřina Ptáčníková (4,60 m)
*OL 2012 i London: Nr 5 – 4,55 m
*VM 2015 i Beijing: Nr 8 – 4,60 m
*EM 2016 i Amsterdam: Nr 10 – 4,45 m
*OL 2016 i Rio de Janeiro: Nr 9 – 4,60 m

## Kjelder

**Denne artikkelen bygger på «[[:de:Martina Strutz|Martina Strutz]]» frå ,  den 30. juni 2020.*  

## Bakgrunnsstoff
Norsk i Eurovision Song Contest

**Norsk i Eurovision Song Contest** gjev oversyn over bruken av det norske språket i Eurovision Song Contest. Den fyrste gongen ein song på norsk vart framført i Eurovision Song Contest var i 1960 då Noreg debuterte med «Voi Voi» av Nora Brockstedt. Sidan den gong har Noreg delteke med til saman trettiseks ulike bidrag som har vorte framført på norsk. Av landa som kan delta er norsk offisielt språk i Noreg.

## Bidrag

## Sjå òg
* Norsk i Junior Eurovision Song Contest

## Kjelder

* Informasjon om dei ulike bidraga er henta frå Engelsk Wikipedia.
**Denne artikkelen bygger på «[[:en:List of languages in the Eurovision Song Contest|List of languages in the Eurovision Song Contest]]» frå ,  den 29. april 2020.*
Byar i Iran

Dette er ei liste over **byar i Iran**. Ho omfattar byar med minst 200 000 innbyggjarar.

## Byar i Iran

## Referansar
Ardabil-provinsen

**Ardabil-provinsen** (farsi استان اردبیل, *Ostān-e Ardabīl* ) er ein av 31 provinsar i Iran. Han ligg nordvest i landet i region 3, ved grensa til Aserbajdsjan, provinsane Aust-Aserbajdsjan, Zanjan og Gilan. Det administrative senteret er byen Ardabil. Provinsen vart skipa i 1993 frå den austleg delen av Aust-Aserbajdsjan.

## Klima og geografi

Mange turistar kjem til regionen for det relativt sett kjøligare klimaet i dei varme sommarmånadane. Vintrane er kalde og temperaturen kan falle til –25&nbsp;°C.

Det mest kjende naturområdet i provinsen er Sabalanfjella. Store delar av provinsen er grøn og skogkledd. 

Byen Ardabil ligg kring 70&nbsp;km frå Kaspihavet. Provinsen har ei flatevidd 18&nbsp;011&nbsp;km² og grensar til Aserbajdsjan. 

## Kjelder

**Denne artikkelen bygger på «[[:en:Ardabil Province|Ardabil Province]]» frå ,  den 6. mars 2021.* 
*** oppgav desse kjeldene:*

## Bakgrunnsstoff
Aust-Aserbajdsjan

**Aust-Aserbajdsjan** (farsi استان آذربایجان شرقی, *Ostān-e Āzarbāijān-e Sharqi* ) er ein av 31 provinsar i Iran. Han ligg i Iransk Aserbajdsjan, ved grensa til Armenia, Aserbajdsjan, Ardabil-provinsen, Vest-Aserbajdsjan og Zanjan-provinsen. Hovudstaden i Aust-Aserbajdsjan er Tabriz og provinsen ligg i region 3 i Iran.

## Geografi

Provinsen dekkjer eit areal på kring 47&nbsp;830&nbsp;km² og har kring fire millionar innbyggjarar. Provinsen deler grense med republikken Aserbajdsjan, Armenia og Nakhitsjevan i nord, Vest-Aserbajdsjan i vest, Zanjan i sør og Ardabil i aust. Eit fint nettverk av vegar og jernbanar knyter Aust-Aserbajdsjan til andre delar av Iran og nabofylka.

Det høgaste punktet i Aust-Aserbajdsjan er den vulkanske fjelltoppen Sahand på 3&nbsp;707&nbsp;moh, sør for Tabriz, meadn dei lågareliggande områda er kring Garmadooz (Ahar). Åsane og fjella i provinsen er delte inn i tre kjeder: Qara Daq, Sahand og Bozqoosh, og Qaflan Kooh.

Klimaet i Aust-Aserbajdsjan er eit kontinental middelhavsklima blanda med eit kaldt, halvtørt lima. Ein svak vind frå Kaspihavet har noko påverknad på klimaet i lågareliggande område.

## Kjelder

**Denne artikkelen bygger på «[[:en:East Azerbaijan Province|East Azerbaijan Province]]» frå ,  den 6. mars 2021.* 
*** oppgav desse kjeldene:*

## Bakgrunnsstoff
Vest-Aserbajdsjan

**Vest-Aserbajdsjan** (persisk استان آذربایجان غربی *Ostān-e Āzarbāijān-e Gharbī* ) er ein av 31 provinsar i Iran. Han ligg nordvest i landet ved grensa til Tyrkia, Irak og Aserbajdsjan (Nakhitsjevan) i tillegg til provinsane Aust-Aserbajdsjan, Zanjan og Kurdistan. Provinsen er ein del av Region 3. Han er skild frå Armenia av den korte grensa til Tyrkia med Aserbajdsjan.  Vest-Aserbajdsjan har ei flatevidd på 39&nbsp;487&nbsp;km², eller 43&nbsp;660&nbsp;km² med Urmiasjøen. I 2012 hadde provinsen kring tre millionar innbyggjarar. Provinshovudstaden og den største byen i provinsen er Urmia.

## Klima
Klimet i provinsen er i stod grad påverka av dei fuktige vindane frå Atlanterhavet og Middelhavet. Kalde nordlege vindar påverkar provinsen om vinteren og skapar tung snø.

## Kjelder

**Denne artikkelen bygger på «[[:en:West Azerbaijan Province|West Azerbaijan Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Qom-provinsen

**Qom-provinsen** (persisk استان قم *Ostān-e Qom*) er ein av 31 provinsar i Iran. Han har ei flatevidd på 11&nbsp;237&nbsp;km², som dekkjer 0,89&nbsp;% av heile landet. Provinsen ligg nord i landet og provinshovudstaden er byen Qom. Han vart skipa frå delar av Teheran-provinsen i 1995. I 2011 hadde provinsen 1,1 millionar innbyggjarar og av desse budde 95,2&nbsp;% i urbane strøk og 4,8&nbsp;% på landsbygda. Provinsen har berre ein by, men fire fylke, ni landdistrikt og 256 landsbyar.

Provinsen vart plassert i Region 1 i 2014.

## Geografi
Klimet i Qom-provinsen varierer mellom ørken- og halvørken-klima, og består av fjellområde, åsar og sletter. Sidan det ligg nær eit tørt område, og langt inne i landet, er klimaet tørt med låg luftfukt og lite nedbør. Jordbruk er derfor ikkje mogeleg i det meste av området, særskild nær saltsjøane. Det ligg to store saltsjøar i Qom-provinsen, nemleg Howz e Soltan, som ligg 36&nbsp;km nord for Qom, og Namaksjøen, som ligg 80&nbsp;km aust for Qom. Nesten ein femtedel av Namaksjøen ligg innafor Qom-provinsen.

## Kjelder

**Denne artikkelen bygger på «[[:en:Qom Province|Qom Province]]» frå ,  den 7. mars 2021.* 
*** oppgav desse kjeldene:*

## Bakgrunnsstoff
Champ

**Champ** (irsk *brúitín*) er ein irsk matrett laga av potetstappe blanda med hakka vårlauk og smør, mjølk og eventuelt salt og pepar. Fram til 1900-talet kunne ein også laga retten med brennesle, men dette er blitt lite vanleg no. 

Champ likner ein annan irsk rett, colcannon, som bruker kvitkål eller grønkål i staden for vårlauk. Champ er utbreidd i Ulster medan colcannon er meir utbreidd i dei andre irske provinsane.

## Kjelder

**Denne artikkelen bygger på «[[:en:Champ (food)|Champ (food)]]» frå ,  den 30. juni 2020.*
Foreign Affair av Mike Oldfield

«**Foreign Affair**» er ein song skriven av Maggie Reilly og Mike Oldfield, som først kom ut på albumet *[[Crises av Mike Oldfield|Crises]]* i 1983.

Songen vart spelt inn mellom november 1982 og april 1983 i studioet til Oldfield i Denham i Buckinghamshire. Maggie Reilly syng vokal på songen. 

Oldfield framførte songen mykje på turneane sine i 1980-åra. 

## Sylver-versjonen

I 2009 spelte den belgiske gruppa Sylver inn «Foreign Affair» for det femte albumet *[[Sacrifice av Sylver|Sacrifice]]*. Songen nådde tredjeplassen på Den belgiske singellista. Songen vart gjeven ut i Tyskland den 20. november 2009, men berre som nedlasting.

### Innhald
# «Foreign Affair» (radioversjon) – 3:14
# «Foreign Affair» (albumversjon) – 6:26
# «Foreign Affair» (Hardwell Remix) – 7:06
# «Foreign Affair» (Cliff Coenraad Repimp) – 7:23

### Salslister

## Kjelder

**Denne artikkelen bygger på «[[:en:Foreign Affair (Mike Oldfield song)|Foreign Affair (Mike Oldfield song)]]» frå ,  den 30. juni 2020.* 
*** oppgav desse kjeldene:*

## Bakgrunnsstoff
*
Shadow on the Wall

«**Shadow on the Wall**» er ein song av den engelske musikaren Mike Oldfield, gjeven ut i 1983 på Virgin Records. Den engelske rockesongaren Roger Chapman syng på songen, som kom ut på albumet *[[Crises av Mike Oldfield|Crises]]*. Songen vart ein hitsingel, særskild i tyskspråklege land. 

Songen er blitt spelt av fleire andre artistar, som det svenske metal-bandet Arch Enemy.

B-sida var «Taurus 3», eit kort, raskt flamencoaktig gitarstykke. 

## Innhald
### 7"
# «Shadow on the Wall» – 3:09
# «Taurus 3» – 2:25

### 12"
# «Shadow on the Wall» (Extended version) – 5:07
# «Taurus 3» – 2:25

## Salslister

### Vekeslister

### Årslister

## Medverkande
* Mike Oldfield – gitar, banjo, bass, Fairlight C.M.I., Roland strings
* Roger Chapman – vokal
* Ant – gitar
* Simon Phillips – trommer
* Phil Spalding – korvokal (lang versjon)

## Kjelder

**Denne artikkelen bygger på «[[:en:Shadow on the Wall|Shadow on the Wall]]» frå ,  den 30. juni 2020.* 
*** oppgav desse kjeldene:*

## Bakgrunnsstoff
*
Mistake av Mike Oldfield

«**Mistake**» er ein song av den engelske musikaren Mike Oldfield, gjeve ut i 1982.

Songen kom ikkje ut på noko Oldfield-album i Europa før samleplata *[[The Complete Mike Oldfield]]* i 1985, men var med som eit ekstra spor på den nordamerikanske utgåva av albumet *[[Crises av Mike Oldfield|Crises]]* i 1983.  Maggie Reilly syng vokal på «Mistake».

## Innhald
# «Mistake» – 2:55
# «Waldberg (The Peak)» – 3:24

## Salslister

## Kjelder

**Denne artikkelen bygger på «[[:en:Mistake (Mike Oldfield song)|Mistake (Mike Oldfield song)]]» frå ,  den 30. juni 2020.* 
*** oppgav desse kjeldene:*

## Bakgrunnsstoff
*
Roger Chapman

**Roger Maxwell Chapman** (), òg kjend som **Chappo**, er ein engelsk rockesongar. Han er mest kjend som medlem i det progressive rockebandet Family, som han skipa i lag med Charlie Whitney i 1966, og for bandet Streetwalkers som vart skipa i 1974. Det særeigne artisteriet hans og vibratoen på røysta hans har gjort han til ein kultperson i det britiske rockemiljøet. Chapman skal ha sagt at han prøvde å syngje som både Little Richard og idolet Ray Charles. Sidan tidleg i 1980-åra har han budd mykje av tida si i Tyskland. 

I Tyskland vart han kåra til årets artist i 1980-åra og fekk ein ærespris i 2004.

## Diskografi

### Family

### Streetwalkers

#### Album
* *[[Chapman Whitney Streetwalkers|Streetwalkers]]* Reprise K 54017 (1974)
* *Downtown Flyers* Vertigo 6360 123, Mercury LP SRM-1-1060 (USA) (1975)
* *[[Red Card]]* Vertigo 9102 010, Mercury SMR-1-1083 (USA), Repertoire REP 47-WP (CD) (1976)
* *Vicious But Fair* Vertigo 9102 012, Mercury LP SRM-1-1135 (USA) (1977)
* *Streetwalkers Live* Vertigo 6641-703 (1977)
* *Best of Streetwalkers* CD, CA, LP Vertigo 846-661 (1990)
* *BBC Radio One Live*  CD Windsong (1995)

#### Singlar
*«Roxianna» med «The Crack» Reprise K 14357 (1974) - *released as Chapman Whitney Streetwalkers*
*«Raingame» med «Miller» Vertigo 6059 130 (1975)
*«Daddy Rolling Stone» med «Hole in Your Pocket» Vertigo 6059 144 (1976)
*«Chilli Con Carne» med «But You're Beautiful» Vertigo 6059 169 (1977)

### Solo

#### Album
**[[Chappo av Roger Chapman|Chappo]]* (1979)
**[[Live in Hamburg av Roger Chapman|Live in Hamburg]]* (1979)
**[[Mail Order Magic]]* (1980)
**[[Hyenas Only Laugh For Fun]]* (1981)
**The Riffburglar Album (Funny Cider Sessions)* (1982)
**[[He Was... She Was... You Was... We Was...]]* (Double, Live) (1982)
**Swag* (som The Riffburglars) (1983)
**[[Mango Crazy]]* (1983)
**The Shadow Knows* (1984)
**Zipper* (1986)
**Techno Prisoners* (1987)
**Live in Berlin* (1989)
**Walking The Cat* (1989)
**Strong Songs – The Best Of ...* (1990)
**Hybrid and Lowdown* (1990)
**Under No Obligation* (1992)
**King of the Shouters* (1994)
**[[Kiss My Soul]]* (1996)
**A Turn Unstoned?* (1998)
**Anthology 1979–98* (1998)
**In My Own Time* (live) (1999)
**Rollin' & Tumblin* (live) Mystic (2001)
**Chappo-The Loft Tapes, Volume 1: Manchester University 10.3.1979*  Mystic (2006 )
**Chappo-The Loft Tapes, Volume 2: Rostock 1983*  Mystic (2006 )
**Chappo-The Loft Tapes, Volume 3: London [[Dingwalls]]* 15. april 1996 Mystic (2006)
**Chappo-The Loft Tapes, Volume 4: Live at Unca Po's Hamburg 5.3.1982*  Mystic (2006)
**[[One More Time For Peace]]*  Mystic (2007)
**Hide Go Seek* Hypertension Records (2009)
**First Cut: Chapman-Whitney Streetwalkers* digital nyutgjeving av *Mystic Records* (2010)
**Maybe the last time* (live 2012)

#### Singlar
*«Imbecile» (1979) Mike Batt med Roger Chapman. Frå albumet *Tarot Suite*.
*«Shadow on the Wall» (1983) Mike Oldfield with Roger Chapman
*«How How How» (1984)

## Kjelder

**Denne artikkelen bygger på «[[:en:Roger Chapman|Roger Chapman]]» frå ,  den 1. juli 2020.* 
*** oppgav desse kjeldene:* 
*Roger Chapman NME 2009

 

## Bakgrunnsstoff
* Roger Chapman Official Appreciation Society
To France

«**To France**» er ein song av musikaren Mike Oldfield, gjeve ut i 1984 på albumet *[[Discovery av Mike Oldfield|Discovery]]*. Songen er sungen av Maggie Reilly.

Det musikalske temaet nytta på «To France» vart òg nytta på det første sporet på side to av *Discovery*, «Talk About Your Life». Han referer til Maria I av Skottland i refrenget. Dei to songane på B-sida til singlane er ikkje på noko album, «In the Pool» og «Bones». B-sidene kom seinare ut på nyutgjevinga av singelen «Moonlight Shadow» i 1993.

## Innhald
; 7"-singel
# «To France» (4.33)
# «In the Pool» (3.40)
; 12"-singel
# «To France» (lang versjon) (5:32)
# «In the Pool» (3:40)
# «Bones» (3:19)

## Salslister

### Årsliste

## Maggie Reilly-versjonen

I 1996 spelte Maggie Reilly inn «To France» på ny for soloalbumet sitt *Elena*, og i 2009 spelte ho inn nok ein versjon for albumet *Looking Back Moving Forward*. Samanlikna med originalen er han mykje meir pop-aktig. Maggie Reilly gav ut desse versjonane under initialane sine, M. R.

### Innhald

; Maxi-CD
# «To France» (JPO & Beam Video Mix) 3:46	
# «To France» (Intro) 1:08	
# «To France» (JPO & Beam Spanish Dream Mix) 5:50	
# «To France» (JPO & Beam Club Mix) 8:03	
# «"To France» (Espirito Remix) 6:40	
# «Mike Oldfield & Maggie Reilly - »To France" (Radio Edit) 3:34

; Part II - CD-Maxi
# «To France» (DJ Beam's Radio Mix) 3:54	
# «To France» (De Donatis Remix) 6:16	
# «To France» (DJ Beam's Club Mix) 6:29	

### Salslister

## Kim Wilde-versjonen

«To France» var den andre singelen frå det tolvte studioalbumet til Kim Wilde, *[[Snapshots av Kim Wilde|Snapshots]]*. Han kom ut digitalt 2. desember 2011. Ein julemiks av songen vart inkludert som ein del av singelen. 

### Innhald
# «To France» (Christmas edit) – 3:56
# «To France» – 3:59
# «It's Alright» (Groove Coverage remix edit) – 2:55
# «It's Alright» (Groove Coverage remix) – 4:26

## Andre versjonar
* I 1996 gav Blind Guardian ut ein powermetal-versjon av «To France» på albumet *[[The Forgotten Tales]]*.
* I 1998  brukte Yamboo delar av songen på sin eigen «Come With Me».
* I 1997 spelte Marina Kapuro ein russisk versjon, kalla «Маленький остров».
* I 2002 gav Novaspace ut ein versjon av «To France» på singel.
* I 2002 gav den ungarske popgruppa Crystal ut ein versjon på ungarsk som «Itt megtalálsz»
* I 2004 gav Under:Cover ut ein trance-versjon.
* I 2006 gav The Highstreet Allstars ut ein jumpstyle-versjon.
* I 2008 gav Alien Market ut ein house-versjon.
* I 2008 gav Liz Kay ut ein techno-versjon kalla «To France 2008».
* I 2009 gav E-Mine vs. Disco Punks ut ein dance-remix. 
* I 2010 gav Brisby & Jingles ut ein electro house-versjon på digigal singel. 
* I 2011 gav Leaves' Eyes ut ein versjon på «To France» på albumet deira *[[Meredead]]*.
* I 2011 gav den franske songaren Nolwenn Leroy spelte inn songen på ei nyutgjeving av albumet *[[Bretonne av Nolwenn Leroy|Bretonne]]*.
* I 2015 gav det tyske bandet Santiano ut ein versjon kalla «Lieder der Freiheit» .

## Kjelder

**Denne artikkelen bygger på «[[:en:To France|To France]]» frå ,  den 1. juli 2020.* 
*** oppgav desse kjeldene:*

## Bakgrunnsstoff
*
Waterford Harbour

**Waterford Harbour** er ein fjord på den sørlege atlanterhavskysten av øya Irland. Han dannar ei naturleg hamn, og gjev tilgang til både Waterford og New Ross. 

Elvene «dei tri systrene», Barrow, Nore og Suir renn ut i fjorden. Fjorden ligg i County Waterford i Republikken Irland, og byen Waterford ligg ved munningen av Suir inst i fjorden. På austsida av fjorden ligg neset Hook Head.

## Kjelder

**Denne artikkelen bygger på «[[:nb:Waterford Harbour|Waterford Harbour]]» frå ,  den 1. juli 2020.*
Giovanni Evangelisti

**Giovanni Evangelisti** () er ein italiensk tidlegare lengdehoppar frå Rimini. Han vann bronsemedaljen i øvinga under Sommar-OL 1984 og i EM 1986. Evangelisti vert elles hugsa for  arrangørskandalen ved verdsmeisterskapen 1987 i Roma.

## Aktiv
I 1983-sesongen hoppa Evangelisti over 8 meter for fyrste gong, med 8,09 meter som best. Året etter forbetra han den personlege rekorden til 8,24 meter under OL-finalen i Los Angeles. Dermed vann han bronsemedaljen då einast Carl Lewis og Gary Honey hoppa lenger. I 1986 kneip han bronsen med ein centimeters margin til fjerdemann.

Dane 16. mai 1987 forbetra Evangelisti den italienske lengdehopprekorden til 8,43 meter i eit stemne San Giovanni Valdarno i Toscana, ein rekord som gjaldt til Andrew Howe i 2007 hoppa 8,47 m. Under VM i friidrett på italiensk heimebane nokre månader etterpå, låg Evangelisti på fjerdeplass før siste finaleomgang. Han siste hopp vart målt til 8,37 m, dermed kleiv han forbi Larry Myricks frå USA på resultatlista og vart tildelt bronsemedaljen. Ei tid etter meisterskapen kom det opp at arrangørane juksa med målinga, så ni månader etter verdsmeisterskapen måtte Evangelisti gje frå seg medaljen til Myricks. Dermed vart han fjerdemann i tevlinga, noko han også vart under Sommar-OL 1988, som sist bak Myricks på tredjeplass.

### Medaljar og plasseringar i internasjonale meisterskap
*EM 1982 i Aten: Nr 6 – 7,89 m
*VM 1983 i Helsinki: Utslått i kvalifiseringa (7,70 m=nr 19)
*OL 1984 i Los Angeles: Bronsemedalje – 8,24 m
*EM 1986 i Stuttgart: Bronsemedalje – 7,92 m
*VM 1987 i Roma: Nr 4 – 8,19 m
*OL 1988 i Seoul: Nr 4 – 8,08 m
*EM 1990 i Split: Nr 7 – 7,93 m
*VM 1991 i Tokyo: Nr 7 – 8,01 m
*EM 1994 i Helsinki: Utslått i kvalifiseringa (7,80 m=nr 13)

## Kjelder

**Denne artikkelen bygger på «[[:de:Giovanni Evangelisti|Giovanni Evangelisti]]» frå ,  den 1. juli 2020.*  
 

**Denne artikkelen bygger på «[[:en:Giovanni Evangelisti|Giovanni Evangelisti]]» frå ,  den 1. juli 2020.*  
 
*
Her kommer Julius

**«Her kommer Julius»**, også kjend som **Juliussangen**, er ein norsk barnesong skriven og komponert av Terje Formoe. Songen vart framført for første gong i Kristiansand Dyrepark den 19. mai 1983.

## Bakgrunn
Formoe tok kontakt med dåverande direktør i Kristiansand Dyrepark, Edvard Moseid, om å lage ein kassett med tema rundt dyra i dyreparken. Dette fekk han avslag på, men Moseid sa at han kunne skrive ein song om sjimpansen Julius. I løpet av to timar laga Formoe ferdig både tekst og melodi, og innspelinga vart ferdig i akkurat tide til å kome i fjerde og siste episode av NRK-serien om Julius. Songen vart urframført av Formoe i Kjuttaviga amfiteater den 19. mai 1983.

Songen om Julius vart ein slager, og gjekk sin sigersgang i radioprogrammet *[[Norsktoppen]]* på NRK Radio. Seinare same året vart songen utgjeven på Formoe-albumet *Livet er toppen!*

## Kjelder